Translate the text from Welsh to English.



 
Mae cyflymder o 30Mbps man lleiaf ar gael i 717,000 ohonynt ac o leiaf 24Mbps ar gyfer y gweddill.

 Mae Cymru wedi bod ar flaen y gad hefyd o ran defnyddio cysylltiadau ffeibr i adeiladau, a defnyddiwyd y dechnoleg hon i ddarparu gwasanaeth i bron 48,700 o’r cyfanswm. Mae cyflymder o 100Mbs ar gael bellach i bob un o’r rhain.

 Ni fyddai band eang ffeibr cyflym ar gael i unrhyw un o’r bron 733,000 o adeiladau hyn heb ymyrraeth rhaglen Cyflymu Cymru, sy’n bartneriaeth rhwng Llywodraeth Cymru, Openreach, Cronfa Datblygu Rhanbarthol Ewrop a Llywodraeth y DU. 

 Cyflymu Cymru sydd wedi darparu gwasanaethau band eang i hanner yr holl gartrefi a’r busnesau ar draws Cymru sy’n gallu manteisio bellach ar fand eang ffeibr cyflym. Dim ond mewn ardaloedd lle nad oedd gan gwmnïau masnachol unrhyw gynlluniau i ddarparu band eang yr oedd rhaglen Cyflymu Cymru ar gael. O gyfuno’r rhaglen honno â’r gwasanaethau a ddarparwyd yn fasnachol, mae’r dechnoleg ar gael bellach i fwyafrif llethol yr adeiladau yng Nghymru.

 Dywedodd Julie James: 

 
> “Mae Cyflymu Cymru wedi bod yn llwyddiant diamheuol ac mae wedi arwain at newid sylweddol o ran y gallu i fanteisio ar wasanaethau band eang ym mhob cwr o’r wlad.  O edrych ar y rheini sy’n gallu manteisio ar y gwasanaeth yng Nghymru, gall dros hanner ohonyn nhw ddiolch inni am gamu i’r adwy – mae hynny ynddo’i hun yn tystio i effaith gadarnhaol y rhaglen hon.
> 
>  “Heb raglen Cyflymu Cymru, fyddai gwasanaethau band eang cyflym iawn ddim wedi bod ar gael ar draws ardaloedd cyfan rhai o’n hawdurdodau lleol – does dim un ardal erbyn hyn lle dyw’r gwasanaeth ddim ar gael. Gan ardaloedd anghysbell Gymru y mae rhai o’r gwasanaethau cyflymaf yn y DU, diolch i gysylltiadau ffeibr i adeiladau.  
> 
>  “Mae darparu gwasanaeth band eang ar y raddfa hon, ac mor gyflym â hyn, yn nhirwedd Cymru, yn enwedig mewn ardaloedd gwledig, wedi bod yn gryn her a bu’n rhaid troi ar brydiau at atebion arloesol, megis dronau.  
> 
>  “Er bod y rhaglen wedi llwyddo i weddnewid y sefyllfa ddigidol yng Nghymru, dw i’n ymwybodol iawn fod yna adeiladau o hyd lle dyw band eang ddim ar gael a dan ni wrthi ’nawr yn gweithio ar sut i gyrraedd y mannau hynny.”

 Dywedodd Kim Mears, rheolwr\-gyfarwyddwr gydag Openreach: 

 
> “Dan ni’n hynod falch o’r hyn dan ni wedi’i gyflawni yng Nghymru.
> 
>  “Roedd Cyflymu Cymru yn brosiect peirianyddol enfawr ac yn gryn her, ond mae’n peirianwyr wedi rhoi o’u gorau ac wedi ateb y galw. Mae’r gwaith a wnaed i gyflwyno’r rhwydwaith digidol hwn ymhlith y gwaith mwyaf nodedig yn y maes yn Ewrop. 
> 
>  “Mae adeiladu seilwaith band eang cyflym a dibynadwy yn gam arall tuag at greu cenedl wirioneddol unedig a chwbl gysylltiedig. Diolch i’r prosiect hwn, mae gan gartrefi a busnesau mewn rhai o ardaloedd mwyaf gwledig Cymru gysylltiadau cyflym a dibynadwy erbyn hyn a fydd, am ddegawdau i ddod, yn cynnal pob math o wasanaethau a chymwysiadau sy’n defnyddio llawer iawn o ddata, megis teleiechyd, rhith\-wirionedd a realiti estynedig a dyfeisiau clyfar yn y cartref.
> 
>  “Erbyn hyn, mae modd i fwy na dwywaith yr ardaloedd na chynt fanteisio ar fand eang ffeibr, a gan Gymru y mae’r ôl troed mwyaf ym Mhrydain o ran gwasanaethau ffeibr llawn i’r cartref.
> 
>  “Gall Cymru ymfalchïo yn y ffaith bod band eang cyflym iawn ar gael mewn mwy o ardaloedd nag yn yr Almaen, Ffrainc, Sbaen a’r Eidal , ond dan ni dal yn ymwybodol iawn bod rhai cymunedau yn dal i aros i gael cysylltiadau gwell. Dan ni’n fwy penderfynol nag unrhyw fusnes arall i gyrraedd yr ardaloedd hynny, a byddwn ni’n parhau i gynnig atebion drwy’n Partneriaeth Ffeibr Gymunedol. Dan ni hefyd yn ymrwymedig i fynd ati ar y cyd â Llywodraeth Cymru i edrych ar y dewisiadau eraill posibl er mwyn sicrhau bod gwasanaeth band eang boddhaol ar gael i bawb.”







Translation:


 
Of these 717,000 can achieve speeds of at least 30Mbps with the remainder achieving speeds of at least 24Mbps.


Wales has also been at the forefront of deploying fibre to the premises technology with nearly 48,700 of the total number of premises given access this way, all of which are now capable of receiving speeds of over 100Mbps.


None of the almost 733,000 premises would have received access to fast fibre broadband without the intervention of Superfast Cymru, a partnership between the Welsh Government, Openreach, European Regional Development Fund and UK Government.


Over half of all homes and businesses across Wales now with access to fast fibre broadband have it as a direct result of Superfast Cymru which could only go where commercial companies had no plans to do so.   When combined with commercial rollout the vast majority of premises in Wales can now access the technology.


Julie James said:



> “Superfast Cymru has undoubtedly been a success and has delivered a real step change in the availability of superfast broadband across the whole country.  Of all those with access in Wales over half are as a result of our intervention – that in itself shows the positive impact this programme has had.
> 
> 
> “Whole local authority areas would have been untouched by superfast broadband rollout without Superfast Cymru  \- now there is not one local authority area without access.  Wales has some of the highest speeds in the UK in remote areas with the use of Fibre to the Premises.
> 
> 
> “Deploying broadband at this scale and pace in the Welsh landscape, particularly rural areas, has proved extremely challenging and innovative solutions have had to be used at times such as drones.
> 
> 
> “While the programme has successfully changed the digital landscape in Wales, I am very aware that there remain premises without access and we are now working on how to reach these.”


Kim Mears, managing director for Openreach, said:



> “We’re very proud of what we’ve delivered in Wales.
> 
> 
> “Superfast Cymru was an enormous engineering project with a complex set of challenges, but our engineers have risen to the task, delivering one of the outstanding digital network roll\-outs in Europe.
> 
> 
> “Building fast and reliable broadband infrastructure is another step towards Wales becoming a truly united and connected nation. Thanks to this project, homes and businesses in some of the most rural parts of Wales now have fast and reliable connections that will support all manner of data\-hungry services and applications, such as telehealth, virtual and augmented reality and smart home devices, for decades into the future.
> 
> 
> “Fibre broadband coverage has more than doubled as a result of our roll\-out, and Wales now has the largest full fibre to the home footprint in Britain.
> 
> 
> “Wales can confidently claim to having better superfast broadband coverage than Germany, France, Spain and Italy, but we’re also mindful that some communities are still waiting to gain access to better connections. We’re more determined than any other business to reach these remaining areas and we’ll continue to offer a solution through our Community Fibre Partnership programme. We’re also committed to exploring the alternatives with Welsh Government to make decent broadband a reality for all.”